**№5 хаттама**

**педагогикалық кеңес**

23 мамыр 2023 жыл

**Педкеңес төрағасы:** Г Т. Косниязова - директор

**Педкеңес хатшысы:** Г.Ө. Нұрғали - тәрбиеші

**Тақырыбы:** «2022-2023 оқу жылындағы оқу-тәрбие жұмысының жағдайын анықтау, келесі оқу жылының мақсат-міндетін айқындау.

.

**Күн тәртібі:**

1. №4 педагогикалық кеңес шешімдерінің орындалуы

2. Оқу-тәрбие бойынша жүргізілген жұмыстардың және Үлгілік оқу бағдарламасы мазмұнын игеру бойынша қорытынды даму мониторингі қорытындысы - Диагностикалық есеп Әдіскер

3. 2023-2024 оқу жылында аттестаттаудан өтетін педагогтардың тізімін қарастыру және бекіту Анықтама- Директор

4. Жазғы сауықтыру жұмысының жоспарымен таныстыру, бекіту. Жоспар

5. Оқу жылының жұмысының қорытындысы нәтижесінде мадақтауға ұсынатын педагогтар кандидатурасын қарау. Менің жұмысымның нәтижесі: «Біздің жетістіктеріміз» Анықтама Тәрбиешілер

6. «Педагогтардың кәсіби құзіреттілігінің рейтингі» Анықтама - Әдіскер

7. Ағымдағы мәселелер Директор

Келесі педкеңеске тапсырма: Жазғы сауықтыру жұмыс жоспары бойынша жүргізілген жұмыстар қорытындысы бойынша альбом, буклет дайындау.

**І ТЫҢДАЛДЫ:** №4 педагогикалық кеңес шешімінің орындалуы

**СӨЙЛЕДІ:** бөбекжай директоры Г. Косниязова өткен педагогикалық кеңес шешімінің орындалу барысына тоқталды. Мектеп жасына дейінгі балалардың жас ерекшеліктеріне сәйкес сурет салу әдістерін көркемдік және эстетикалық дамыту бойынша жұмысты қолданып, көркем шығармашылық бұрыштары үнемі толықтырылып отырылады.Нәтижесінде балалардың шығармашылық жұмыстарының көрмелері өткізілді.

**Қаулы етті:** Өткен педагогикалық кеңес отырысы

шешімінің орындалу барысы қанағаттанаралық.

**ІІ ТЫҢДАЛДЫ:** Оқу-тәрбие бойынша жүргізілген жұмыстардың және Үлгілік оқу бағдарламасы мазмұнын игеру бойынша қорытынды даму мониторингтің қорытындысы

**СӨЙЛЕДІ:** әдіскер Ж.Искалиева сөз алды. Оқу жылының соңында тәрбиешілер бағдарламалық технологиялық кешенге сәйкес мектепке дейінгі білім берудің бейімделген білім беру бағдарламасының мазмұнын игерудің жоспарланған нәтижелеріне балалардың қол жеткізуіне мониторинг жүргізді. Мектепке дейінгі білім беруде сапалы қызметті қамтамасыз етуде мектепке дейінгі жастағы балалардың біліктері мен дағдыларын дамытудың маңызы зор. Индикаторлар – білім беру салалары бойынша баланың жасына сәйкес күтілетін нәтижелерге жету көрсеткіштері. Күтілетін нәтижелер баланың әр жас топтарына сәйкес Мектепке дейінгі тәрбие мен оқытудың үлгілік оқу бағдарламасына сүйеніп жасалынды. Баланың күтілетін нәтижелерге жетуі педагогтың баланың дамуын үнемі бақылауы диагностика арқылы іске асырылды. Мониторинг баланың біліктері мен дағдыларының даму динамикасын оның түзетуді қажет ететін ерекшеліктерін ашуға, өзара әрекет ету тәсілдерін өзгертуге, педагог тарапынан қамқорлық пен көңіл бөлуді ықпал ететін арнайы ұйымдастырылған, жүйелі бақылау ретінде қарастырылды. Мониторинг баланың түрлі кезеңдегі біліктері мен дағдыларының даму динамикасын анықтауға, педагогтың алдағы іс-әрекетін жоспарлауға, мектеп жасына дейінгі баланың жеке дамуына қажетті жұмыстарды жүргізуге мүмкіндік берді. Оқу жылының басында тәрбиеленушілерден бастапқы диагностика алынды. Нәтижесінде төмен деңгейдегі балалардың үлесі- 81.2%, орташа деңгейдегі балалардың үлесі-18.8%, жоғары деңгейдегі балалардың үлесі- 0%-ды көрсетті. Балалар қызметінің барлық түрлері бойынша мектепке дейінгі балалардың дамуын талдау топта бағдарламалық материалдың орындалғанын көрсетті.

**Қаулы етті**: қорытынды даму мониторингтің деңгейі қанағаттанарлық.

**ІІІ ТЫҢДАЛДЫ:** 2023-2024 оқу жылында аттестаттаудан өтетін педагогтардың тізімін қарастыру және бекіту

**СӨЙЛЕДІ:** директор Г. Косниязова сөз алды. Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында жұмыс істейтін педагогтерді және Білім және ғылым саласындағы басқа да азаматтық қызметшілерді аттестаттаудан өткізу қағидалары мен шарттарын бекіту туралы Қазақстан Республикасы Білім және ғылым министрінің 2016 жылғы 27 қаңтардағы № 83 бұйрығына өзгерістер енгізу туралы Қазақстан Республикасы Оқу-ағарту министрінің 2022 жылғы 30 желтоқсандағы № 533 бұйрығына сәйкес, Педагогтерді аттестаттау "Педагог мәртебесі туралы" Қазақстан Республикасы Заңының 15-бабының 1-тармағы 3) тармақшасына сәйкес бес жылда бір реттен сиретпей, білім беру ұйымдарының басшылары – "Білім туралы" Қазақстан Республикасы Заңының 44-бабының 5-тармағына сәйкес үш жылда бір рет, білім беру ұйымдары басшыларының орынбасарлары – осы Қағидалардың 130-тармағына сәйкес үш жылда бір рет өткізіледі.

2023 жылдан бастап педагогтарды аттестаттаудан өткізу тәртібіне өзгерістер енгізілді.2023 жылы сәуір айында біліктілік санатын алуға тәрбиеші Ж.А. Искалиева педагог-модератор кезекті біліктілік санаттын алу үшін ұлттық біліктілікті арттыру тестінен өтті. Тәрбиеші Ж.А. Искалиева 18 ұпай жинап тестілеуден сәтті өтті. Қазіргі күнде педагогтардың құжаттары pedat.bilimal.kz жүйесіне тіркеліп, аттестаттау комиссиясына ұсынылды.

**Қаулы етті:** аттестаттаудан өтетін

педагогтардың тізімі бекітілсін.

**ІV ТЫҢДАЛДЫ:** Жазғы сауықтыру жұмысының жоспарымен таныстыру, бекіту.

**СӨЙЛЕДІ:** Бөбекжай әдіскері Ж.А. Искалиева жазғы-сауықтыру кезеңіне дайындық жоспары құрылды, ауланы көгалдандыру (жас көшеттер, гүл бақша отырғызу, құмды ауыстыру, көлеңкелі бастырманы және жер телімдегі кішігірім жөндеу жұмыстары, оларды сырлау, ағаштар мен бұтақтарды кесу ) бойынша ұжымның іс-әрекеті басталып, дайындық жұмыстары жүргізілуде.

Тәрбиешілер өз тобындағы балалардың белсенді қимылдарын жоспарлап, күн тәртібіне сәйкес жұмыстарды ұйымдастырып, ата-аналарға арналған кеңестер әзірлейді, балалармен жұмыс жасау үшін материалдар, көрнекіліктер таңдайды, ал тәрбиешінің көмекшісі тәрбиешімен бірге жаз мезгіліндегі іс-шараларды тиімді ұйымдастырып, өткізу үшін көмектеседі, ауыз сумен қамтамасыз етеді, шынықтыруға, ауланы тазалауға, ойыншықтарды жууға арналған құрал-жабдықтарды даярлайды. Жаз мезгіліндегі сауықтыру іс-шараларын ұйымдастырады. Медициналық қызметкер жарақаттанудың алдын-алу жұмыстарын жоспарлайды, балалардың өмірін қорғау мен сақтау жұмыстарын жүргізеді, аурудың алдын алады, алғашқы көмек көрсетуге арналған дәрі қорапшасын әзірлейді, балалардың дене дамуын ескере отырып шынықтырудың кешенін құрады, емдеу-профилактикалық шараларды жоспарлайды. Балалардың дене тәрбиесі мен тамақтану, шынығу жұмыстарына бақылау жасап, күн тәртібін бекітеді, сол бойынша жұмыс жасайды, жазғы сауықтыру жұмысымен таныстырып, бөбекжайдың жазғы сауықтыру-шараларының жоспарын бекітуге ұсынды.

**Қаулы етті:** Жазғы сауықтыру жұмысының жоспары бекітілсін.

**V ТЫҢДАЛДЫ:** Оқу жылының жұмысының қорытындысы нәтижесінде мадақтауға ұсынатын педагогтар кандидатурасын қарау. Менің жұмысымның нәтижесі: «Біздің жетістіктеріміз»

**СӨЙЛЕДІ:** «Балбөбек» ересек топтәрбиеші Р.Ә. Сенғалиева сөз алды. Менің ойымша, жұмыста инновациялық педагогикалық технологияларды қолдану арқасында нәтижелілікке қол жеткізілді. Білім беру бағдарламасын меңгеру деңгейі қалыптаспаған немесе қалыптасу сатысында тұрған балалармен ата-аналардың көмегін пайдалана отырып, дидактикалық ойындарды, дамыту ойын жағдайларын пайдалану арқылы МДҰ мамандарымен бірлесіп жеке жұмыс істеу қажет. Топ тәрбиеленушілері халықаралық «Пони», «Үркер» байқауларында ІІ және ІІІ дәрежелі дипломдармен марапатталды. «Мектепке дейінгі білім беру жүйесіндегі инклюзивті білім беру» тақырыбында курсты аяқтап, сертификат алдым. Мамыр айының соңында топ балаларының балабақшамен қоштасу «Қош бол, балабақшам!» ертеңгілігі өтті. Топ балалары балабақшаны бітіру дипломдарымен, ата-аналар алғыс хаттармен марапатталды.

Әдістемелік бірлестік жетекшісі Р,Сенғалиева ұстаз – ұлы есім. Ұстаздардың еңбегін бағалау, ол кісілердің жұмысына деген құрмет, еңбегінің бағаланғаны. Әрбір ұстаз, педагог құрметке лайық. Осы мақсатта өткен оқу жылында тәрбиеленушілермен, ата-аналармен жұмыс барысында өзін белсенді көрсете білген, жан-жақты ізденіп, әр түрлі сайыстарға қатысып, жетістіктерімен қуантып жүрген педагог Добрашева Гулнар Айдынгалиевнаны марапаттауға ұсынамын, деп марапаттауға ұсынылған педагогтың есімін атады.

Мен өз алдыма мынадай мақсат қойдым: келешекте тәрбиеленушілерім қазақ елінің бір-бір кірпішін қалайтын тұлға болып қалыптасатын жан-жақты жетілген, білікті, өз Отанын сүйетін азамат етіп тәрбиелеймін және бұл жолда аянбай еңбек етемін,-деді.

**Қаулы етті:** Педагогтардың облыстық, республикалық деңгейдегі сайыстарға қатысу деңгейі жандандырылсын.

Марапатталатын педагог тізімі ұсынымға жіберілсін.

**VІ ТЫҢДАЛДЫ:** «Педагогтардың кәсіби құзіреттілігінің рейтингі»

**СӨЙЛЕДІ:** Әдіскер Ж.А. Искалиева Қоғам дамуының қазіргі кезеңінде мәдени-тарихи даму моделінің өзгеруіне байланысты айтарлықтай өзгерістер орын алуда. Бірақ білім беру жүйесінде қандай реформалар болмасын, олар белгілі бір орындаушы – педагогке жабылады. Педагог практикада негізгі инновацияларды жүзеге асырудағы негізгі тұлға болып табылады. Әр түрлі инновацияларды практикаға сәтті енгізу үшін, оның алдына қойылған міндеттерді жаңа жағдайда жүзеге асыру үшін мұғалім кәсіби құзыреттілік пен кәсіпқойлықтың қажетті деңгейіне ие болуы керек. Педагогтердің педагогикалық шеберлігін арттырудың ең тиімді әдісі-өзін-өзі тәрбиелеу. Үнемі өзін - өзі тәрбиелеу-бұл қазіргі заманғы адамның өмірін анықтайтын актив, ол «қазіргі заманғы пойыздан артта қалмауға» көмектеседі. Педагогтердің өздігінен білім алуының негізгі критерийлері: кәсіби педагогикалық қызметтің тиімділігі (білім беру процесі сапасының, мектепке дейінгі балалардың тәрбиесінің өсуі), педагогтердің шығармашылық өсуі, білім беру процесіне жаңа педагогикалық технологияларды енгізу.

Білім берудегі қазіргі жағдай арнайы мамандар даярлауды қажет етеді. Балаларды өзгерістерге дайындауға тек өзі өзгеруге дайын, мамандықта жеке дамып келе жатқан, білімі мен дағдысының жоғары деңгейі, рефлексия, жобалау іс-әрекетінің дамыған қабілеті бар педагог, яғни кәсіби білікті педагог ғана дайындай алады,-деді.

**ІХ ТЫҢДАЛДЫ:** Ағымдағы мәселелер

**СӨЙЛЕДІ:** директор Г.Т. Косниязова алдағы айларда жүргізілетін жұмыстарға тоқталып өтті. Жаз мезгіліне 3 топ жұмыс жасайтынын, ересек топ балалары 1 маусымнан бастап ата-аналар өтініші негізінде бөбекжайдан кететіндерін, қызметкерлердің мамыр айының 15-нан еңбек демалыстарына кеткендерін, жазғы сауықтыру жұмыстарын жоспарға сай жүргізу туралы айтты.

**Педагогикалық кеңес шешімі:**

1. 2022-2023 оқу жылының әдістемелік жұмысы қанағаттанарлық.

2. Біліктілікті арттыру тестілеуіне қатысатын педагогтар тізімі бекітілсін.

3. Жазғы сауықтыру шаралары жоспары бекітіліп, жоспарға сай жұмыстар жүргізілсін.

.

Педкеңес төрағасы Косниязова Г.Т.

Педкеңес хатшысы Нұрғали Г.Ө.